Kenner sê oor skade aan Paul Kruger-standbeeld | Maroela Media
Kenner sê oor skade aan Paul Kruger-standbeeld
Skermskoot uit die video.
'n Strukturele spesialis het Donderdagoggend die standbeeld van Paul Kruger in Pretoria besoek om die skade daaraan te bepaal nadat betogers dit Woensdag met 'n petrolbom gegooi het.
Cecilia Kruger, besturende direkteur van die Erfenisstigting en Voortrekkermonument, het Donderdag in 'n verklaring gesê die Erfenisstigting se strukturele bewaringspesialis was reeds vroeg op Kerkplein om te kyk of enige herstelwerk aan die Kruger-beeldegroep gedoen moet word.
"Hy het bevestig geen skade is aan die bronsbeelde of die granietvoetstuk aangerig nie. Die heining rondom die beeldegroep is wel oopgebreek en die plek het soos 'n oorlogsone gelyk," het Kruger gesê.
Volgens Kruger sal die beeld nie van sy regmatige plek verwyder word nie en die Erfenisstigting sal hom nie deur enige groepe en vandalistiese optrede laat afdreig nie.
"Die Erfenisstigting het ook verneem die Tshwane-metro het ook geen planne om enige openbare beelde te verwyder nie. Indien daar ooit rede tot werklike kommer is, sal die korrekte prosedures gevolg word om die kunswerke te beveilig."
Maroela Media het Woensdag berig 'n petrolbom is na die standbeeld geslinger te midde van 'n EFF-optog in die middestad, om onder meer te eis dat pres. Jacob Zuma uit sy amp verwyder moet word.
Beeldmateriaal wys hoe die heining om die standbeeld geskud word, waarna 'n petrolbom na die voete van die standbeeld gegooi word. Die vlamme het ná sowat 30 sekondes self uitgebrand. Kyk die video hier.
Intussen het Solly Msimanga, Pretoria se burgemeester, Donderdag self in die middestad se strate, wat Kerkplein insluit, gaan help om opruimingswerk te doen.
Samkelo Mgobozi, die burgemeester se woordvoerder, het ook aan Maroela Media gesê geen opsigtelike skade is aan die standbeeld opgemerk nie.
Erfenisstigting Paul Kruger Pretoria
Seun sterf ná perd hom skop
Clive Derby-Lewis oorlede
Dankie tog Cecilia, dat daar geen skade is nie en dat hy nie verwyder gaan word. As hy ooit moet, vat hom e weer eerder Uniegebou toe, oom Paul was in elk geval 'n Pretoria man, meeste van ons beplan nie om gou ooit Orania te besoek nie.
Baie, baie dankie julle almal, dit maak mens trots en gelukkig dat die saak so ernstig opgeneem word en dat Oom Paul se erfenis ernstig opgeneem word en bewaar wil word.
Weereens baie dankie!!
Dit doen President Stephanus Johannes Paulus Kruger, 5de President van die Zuid-Afrikaansche Republiek, Mei 1883 – 10 September 1900 goed gestand.
Ja,die skade was min want dit was 'n klein petrol bommetjie. Waarskynlik werkloos, die gooier,hy kon net 50 sent se petrol bekostig.
Moet nie laf wees nie. Krinemele wil alles tot die grond afbreek en gelyk maak.
Die Polisie het die video materiaal en kan skuldige maklik aankeer maar is die politieke wil daar. Krimenele is bo die wet en is net marionete van 'n groter pol,itieke mag.
Iemand het gister gese,' Gelukkig weet hulle nie oom Paul is/was van yster gemaak nie.' Wys nou net!!! Nie eers n petrol bommetjie kan hom skud nie